1. Ova pitanja je većina vas izvukla iz zadanih tekstova. Danas odgovorite sami na ta pitanja (možete pitanja i prilagoditi) na temelju Vašeg dosadašnjeg iskustva (odrađeni zimski semestar, stručna praksa, praksa iz života, općenito).

Jesu li skladbe koje učenici slušaju na nastavi glazbe primjerene dobi učenika?

Vole li učenici slušati skladbe?

Provode li učitelji aktivno slušanje glazbe?

Na koji način učitelji provode slušanje glazbe?

Jesu li učenici posjetili kazalište ili koncertnu dvoranu zato jer im je to bila nametnuta obaveza ili vlastita želja i interes?

Kakav stil glazbe vole učenici osnovnih škola?

Kakav im je stav prema umjetničkoj glazbi?

U kojim se domenama učenici najviše snalaze?

Je li uspješniji noviji način podučavanja ili stariji način?

Sviđa li se učenicima više noviji ili stariji način podučavanja?

Kako poboljšati pristup učitelja osnovnih škola u aktivnostima slušanja glazbe s obzirom da bi slušanje trebalo biti središte nastave glazbene kulture?

Kako razviti interes za umjetničku glazbu te utjecati na razvijanje glazbenog ukusa i kritičnog mišljenja prema glazbi?

Koja je razlika između integrativnog i otvorenog modela?

1. Ova pitanja su proizašla iz vaših tekstova:

Učenici četvrtih razreda smatraju umjetničku glazbu zanimljivom, čak 73% učenika.

* Učenici razredne nastave vole i pjevati i svirati i slušati umjetničku, klasičnu glazbu ili folklornu. Kasnije će se taj postotak smanjiti, to je i u radu objavljeno. Naš je zadatak ponuditi što više kvalitetnih djela u periodu intenzivnog razvoja (od rođenja do puberteta) jer će na tim temeljima dijete odrasti. Nema veze što će se (možda) u pubertetu će se odmaknuti i tražiti svoj izraz. Važno je da se u zreloj i starijoj dobi može vratiti umjetničkoj ili folklornoj.

U prva tri razreda osnovne škole, primijećeno je kako učenici uživaju slušati skladbe na nastavi glazbene kulture. Većina učenika svoje doživljaje i uživanje tokom slušanja glazbe očituje različitim pokretima, a to je znak da učenici zaista dobro glazbeno čuju.

* „dobro glazbeno čuju“ - Termin nije baš najbolji. Različiti pokreti tijekom slušanja glazbe kazuje da učenici pozitivno reagiraju na glazbu.
* „dobro glazbeno čuju“ – Termin bi se mogao iskoristiti kad učenik točno intonira pjesmu (da može točno otpjevati, interpretirati, zadani ton, bilo da je odsviran ili otpjevan).

Učenici sa zanimanjem upoznaju nove skladbe, ali i zvukove i tonove različitih instrumenata.

* Dajte im da sviraju (organizirano, planski – kako bi to bilo estetski lijepo – i vama i njima).

U dijelu motivacije često su bile prisutne metoda razgovora, pripovijedanja i (izvanglazbena) demonstracija koje nemaju estetskog niti odgojnog učinka, umjesto glazbene motivacije poput glazbenog ritma (brojalica, ritmička igra), slušna igra (zvukovima i/ili tonovima), igra glazbenom dinamikom ili glazbenim tempom, slušno prepoznavanje poznatih skladbi, glazbala ili glasova.

* U ovoj rečenici vidite kakva treba biti motivacija u uvodnom dijelu sata.

McAnally (2007) ističe da učenike treba motivirati za slušanje skladbe pomoću zadataka koji se odnose na uočavanje glazbenih sastavnica. Učenici mogu tijekom slušanja pratiti glazbeni oblik skladbe pomoću grafičkog prikaza. Slušanje treba biti vođeno bilo da ga vodi učitelj ili spretan učenik. Učenici uočavaju teme, glazbala, broje koliko se puta javlja tema skladbe, koju su upoznali ranije i sl.

* Da li znate napraviti oblikovni grafički prikaz neke pjesme ili skladbe?

Kolbov model nastave:

studenti imaju mali font sati iz glazbenih predmeta tijekom studiranja. Većina studenata kolegijima na kojima se svira pristupaju s odbijanjem. Vjerojatno je razlog tome strah od nepoznatog, nisko samopouzdanje. Većina studenata nije se imala priliku glazbeno se školovati tijekom osnovne škole, zbog čega misle da nisu sposobni, tj. "talentirani za sviranje".

Stoga bi veći broj sati vježbanja studente uvjerilo u suprotno.

* Taj veći broj sati trebao bi biti samostalni rad. Uzmite sada, kad ste doma jednu pjesmu. Bez „morate“ naučiti. Neku vama dragu. Svirajte ju i pjevajte više dana za redom. Na temelju te pjesme lakše ćete učenicima objasniti sve glazbene sastavnice:
* Tempo – ajmo tu pjesmu odvirati i otpjevati što brže možemo; ajmo sad što sporije
* Dinamika: - sad ćemo pjevati najglasnije što možemo – sad – što tiše.
* Melodija: - ajmo izmisliti novi tekst na istu melodiju,
* Boja: - sad ćemo dodati instrumentalnu pratnju i pjesmi promijeniti zvuk…

1. Ova pitanja ste mi Vi postavili:

Po Vašem mišljenju, zašto studenti i učitelji (iz prakse) smatraju i vrlo nisko procjenjuju važnost usvajanja vještine sviranja jednog instrumenta. Na koji način bi se to moglo promijeniti?

Učitelji i studenti nemaju dovoljno vještine sviranja. To je zato što se sviranje uči svakodnevnim vježbanjem, a u doba studiranja nekako sviranje padne u drugi plan. Zato oni studenti koji imaju barem 4 godina glazbene škole lakše savladaju jer su svirali dok su još bili u OŠ – imali su 2x tjedno individualni sat, a poslije su vježbali kući za taj sat. Ako znaš svirati i imaš tu vještinu, onda i u radu koristiš. Rješenje bi bilo da student svira tijekom svih godina studija. U Americi, npr. na svakom sveučilištu postoji: zbor, orkestar, solo-pjevanje ili sport kao izvannastavna aktivnost i to studenti sami biraju i pohađaju (ali, ako se sjetite nekog takvog filma, zapazit ćete da oni ne vježbaju jednostavne pjesme već malo zahtjevnije. To je isto dobar način rada. Tražiti više jer tada je baza jednostavna. Kad vam je nešto poznato, onda vam se čini da je lako i da svatko može.

Smatrate li da su škole dobro opremljene glazbenom opremom i instrumentima? Ako ne, postoji li mogućnost da se uvede u sklopu kolegija nekog, izrada instrumenata s onim što me okružuje, da istražujemo zvukove i šumove, te i budućoj našoj djeci to pokazujemo i učimo ih stvarati nove instrumente od nečega starog i možda ne upotrebljivog.

Neke škole imaju više neke manje. Svake godine, u sklopu potreba rada škole, ide nabava nastavnih materijala, knjiga… Učiteljice također mogu zatražiti za njihove potrebe nabavku Orffovog instrumentarija. Naravno, ako to ne dobijete odmah, zatražite naredne godine… U medjuvremenu, mogu se napraviti instrumenti. Izrada instrumenata bi pripadala kolegiju Metodika (1, 2 ili 3).

Smatrate li da bi se moglo u sklopu nastave uvesti više terenske nastave (koncerti, mjuzikli, opere i slično)?

Ovisi u kojem gradu radite. Ako postoje ustanove koje organiziraju takve događaje, može se ići češće (recimo 1 mjesečno), a ako morate putovati u mjesto odvijanja glazbenog sadržaja barem 1 godišnje.

Sve, naravno, treba isplanirati u godišnjem planu i programu.

Jedan od razloga zašto se učitelji baš ne odlučuju na više terenske nastave je i puno veća odgovornost (zbog raznih vanjskih utjecaja) koju imaju kad izlaze iz školske zgrade.

Je li primjer Kolbovog modela ideja oko festivala znanosti (Nello Milotti) vezanog za naš kolegij?

Novogodišnji koncert i glazbeni projekt je djelomično Kolbov model. Kolbov model je recimo predavanje s pjesmom „Tumbalalajka“ – prvo smo naučili pjesmu, pokret…, jednom kad smo naučili mogli smo analizirati pjesmu i njene glazbene sastavnice….

Dakle - na predavanjima imamo i radimo primjere. Teoriju učite sami doma, a zapravo dok učite teoriju, trebali bi pronaći primjer u onome što smo radili na satu.

Kako možemo potaknuti roditelje da spoznaju važnost glazbenog razvoja odmalena?

Pretpostavljam da ćete jednog dana biti roditelji. Učenjem o glazbi možete spoznati važnost glazbenog odgoja pa ćete direktno utjecati na razvoj djeteta od malena.

Bit ćete učitelji. Kao takvi možete raditi na glazbenom razvoju učenika. Samo glazbeno svjestan čovjek zna važnost glazbenog razvoja. Roditelje učenika nećete moći mijenjati, ali ako razvijete glazbeno svjesnog čovjeka (učenika), on će potom, jednog dana, biti glazbeno svjestan roditelj….